L’Ajuntament de Sagunt rep les campiones del BM Morvedre després del seu ascens
28 de maig 2018

![](/media/gemdcl5y/21img_6071_cuerpo.jpg)  
 

L’Ajuntament de Sagunt ha rebut esta vesprada l’equip local BM Morvedre, que ha assolit l’ascens a la lliga Guerreres Iberdrola este cap de setmana. La recepció ha tingut lloc al Saló de Plens a les 19.00 h i han assistit l’alcalde de Sagunt, Quico Fernández; el regidor d’Esports, Miguel Chover; les jugadores de l’equip; el president del Club, Jesús Amores; i els técnics entrenadors, Manu Etayo i Noelia Oncina. També han assistit diversos membres de la corporació municipal.

L’equip local ha assolit l’ascens de categoria en la Fase d’Ascens d’este passat cap de setmana, en què han participat els equips Cleba León Balonmano, Helvetia BM Alcobendas, Club Sporting La Rioja, i BM Morvedre. El regidor d’esports ha felicitat les jugadores per esta fita, i ha declarat que “**sou, simplement, extraordinàries**”, i afig que **“veure que vosaltres torneu a l'elít, per a mi es el màxim**”.

D’altra banda, el president del BM Morvedre, Jesús Amores, també ha dedicat unes paraules, i és que asegura que **“sent gran satisfacció per l'éxit aconseguit per totes vosaltres**”. A més, Amores ha declarat que **“l'handbol femení es mereix ocupar un lloc en aquesta ciutat**”, i ha obsequiat a l'Ajuntament amb una medalla. Per la seua part, l’alcalde de Sagunt també ha volgut remarcar l’esforç de l’equip local: “**Ens han fet vibrar en el camp**”, i ha afegit que “**este es un projecte no només per a guanyar partits, sino per a guanyar també com a persones**”.

![](/media/ksea2eir/21img_6068_cuerpo2.jpg)  
 

La capitana del BM Morvedre, Carla Sánchez, també ha declarat que “**sols tinc paraules d'agraïment: estic orgullosa de les meues companyes**”. Per últim, el técnic Manu Etayo ha indicat que “**tot es molt més fàcil quan arribes a un lloc i t'acullen d'aquesta manera**”. A més, l'entrenador ha fet un balanç positiu de la fase d'ascens: “**estic sorprés de com estava el pavelló i com ha vibrat la gent**”.

L'esperat ascens de l’equip es va fer efectiu en el partit jugat contra el Cleba León Balonmano el passat diumenge. Amb un marcador de 31 a 23 a favor de l’equip local, les “guerreres” del BM Morvedre s’imposaren a l’equip visitant en un partit on ambdues formacions s’esforçaren al màxim. L’equip Helvetia Alcobendas també va aconseguir l’ascens de categoria el diumenge en el partit contra l’Sporting La Rioja, que es va saldar amb un resultat de 28 a 18.

![](/media/jgxp21bb/21bmmor4_cuerpo3.jpg)  
 

Durant el cap de setmana s’han realitzat els partits d’aquesta Fase d’Ascens, que s’han organitzat en dos encontres per dia. L’assistència al Pavelló Municipal (internuclis) ha sigut major de l'esperada, ja que, sols el diumenge, es van superar els 1000 espectadors. A més, els partits han sigut retransmesos per _streaming_ a la Internet. Per part dels equips visitants, ha imperat la germanor i la companyonia amb l’equip local, tant en les jugadores com en l’afició que s’ha desplaçat fins a Sagunt.

Després d’aquesta important fita per al BM Morvedre, l’equip ja s’enfoca en la seua estrena en la lliga Guerreres Iberdrola. Cal destacar que les “guerreres” del Morvedre han quedat imbatudes en la lliga Divisió Honor Plata d'Handbol, després de 9 mesos de competició i 31 partits, tots ells guanyats.

![](/media/uhjjnvwi/21bmmor1_cuerpo4.jpg)  
 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-les-campiones-del-bm-morvedre-despres-del-seu-ascens/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-les-campiones-del-bm-morvedre-despres-del-seu-ascens/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-les-campiones-del-bm-morvedre-despres-del-seu-ascens/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-les-campiones-del-bm-morvedre-despres-del-seu-ascens/)